**5. Mooses tuo Jumalan viestin** 2. Moos. 4:19-6:13 – **San.3:5**

Kuvat: [www.freebibleimages.org](http://www.freebibleimages.org)

**Johdanto:** *Näytä tuolia ja sano:* Onko sun lähellä siinä jossain tuoli? - Luotatko siihen, että tuoli kantaa sinua, kun istut siihen? Mitä teet, jos luotat? Istut siihen turvallisesti. Samalla lailla Jumala pyytää sinua ja minua luottamaan Häneen, ei van sanomalla, vaan toimimalla sen lupauksen mukaan, mitä Jumala on antanut: **San. 3:5** ( KUVA 1 näkyviin, ääneen) Älä ole riippuvainen siitä, mitä itse ajattelet tai tiedät, sillä Jumala haluaa sinun turvautuvan Häneen täydellisesti.

Jumala antoi Moosekselle tehtävän viedä Israelin kansa vapaaksi Egyptin orjuudesta Luvattuun maahan, maahan, jonka Jumala heille antaa ja missä heidän on hyvä elää. Vaikka Mooses änkyröi ensin Jumalan antamaa tehtävää vastaan, lopulta hän suostui lähtemään toteuttamaan sitä. Mooseksen ja kansan tarvitsi turvautua kaikessa Jumalaan.

**Kuva 2**

Mooses otti perheensä mukaan ja matkasi Egyptiin. **Millä mielin luulet Mooseksen olleen tuolloin?** – ehkä mietteliäänä ja pelokkaanakin. Miten ihmiset suhtautuvat häneen? Uskovatko israelilaiset, sen mitä hän sanoo? Entäs farao? Jumala ainakin vakuutti Moosekselle, että hän voi turvallisesti palata Egyptiin. Ne egyptiläisetkin, jotka tahtoivat Mooseksen kuolevan, olivat itse jo kuolleet.

Jumala puhui myös Mooseksen veljelle, Aaronille, jonka Hän oli valinnut puhemieheksi Moosekselle. Hän käski Aaronia menemään autiomaahan tapaamaan Moosesta. Ja Mooses kertoi Aaronille kaikki, mitä Jumala oli pyytänyt häntä tekemään.

**Kuva 3**

Tullessaan Egyptiin, he kokosivat Israelin johtajat yhteen. Aaron puhui Mooseksen puolesta johtajille. Hän kertoi, että Jumala tiesi heidän kärsimyksensä, ja oli valinnut Mooseksen johtamaan heidät ulos orjuudesta. Todistaakseen sanojensa pitävyyden, Mooses teki ne ihmeet, jotka Jumala oli antanut tehtäväksi. **Mitkä ne olivat?** (sauva käärmeeksi, spitaalinen käsi ja vesi muuttuu vereksi) Nähtyään nämä asiat ihmiset uskoivat Jumalaa. **Turhaan oli Mooses pelännyt, mutta kuinkas usein me pelätään aivan turhaan? Mä ainakin liian usein.**

**Kuva 4**

Mutta sitten Mooseksen oli kohdattava farao. Sydän varmasti hakkasi kovasti hänen ja Aaronin kävellessä faraon luo. He sanoivat rohkeasti: **2. Moos. 5:1.** He eivät kertoneet omista toiveistaan ja tunteistaan, vaan he sanoivat sen, mitä Jumala käski sanoa. ”Kuka on Herra?” farao kysyi, ”Minä en tunne teidän Jumalaanne, joten miksi minun tulisi totella Häntä? Minä en salli israelilaisten lähteä.” **Faarao puhui totta – hän ei tuntenut oikeaa ja elävää Jumalaa! - Miten voi oppia tuntemaan elävän Jumalan? –** Raamatun sanan kautta tutustumalla häneen, rukoillen pitäen yhteyttä häneen. Jumala itse vaikuttaa uskon siihen, mitä Hän sanoo Raamatussa. Eli Jumala opettaa sinut tuntemaan häntä, kun sinä olet vain valmis häntä kuuntelemaan.

Farao ei tuntenut Jumalaa, mutta hän pala kerrallaan tulisi oppimaan jotain. Mutta nyt hän kieltäytyi päästämästä Israelin kansaa. ”Te pidätätte kansaa työnteosta, tahdotte vain laiskotella” hän julisti. Farao antoi käskyn orjien päällysmiehille olla antamatta israelilaisille lisää olkia tiilien tekoon. ”Kerätköön itse olkensa,” hän sanoi, ”mutta silti valmistakoot saman määrän tiiliä kuin aikaisemminkin. He ovat laiskoja, joten annettakoon heille lisää työtä!”

**Kuva 4**

Mooseksen ja Aaronin on täytynyt olla hyvin murheellisia. He olivat juuri vakuuttaneet kansalle, että Jumala vapauttaisi heidät, mutta farao ei ainoastaan kieltäytynyt vapauttamasta heitä, vaan teki heidän työnsä raskaammaksi kuin koskaan! **Kaikki näytti menevän huonompaan suuntaan! Ja se oli seurausta siitä, että Mooses oli toiminut Jumalan tahdon mukaisesti.** Mutta eikö silloin, kun toimitaan Jumalan tahdon mukaan, asiat pitäisi mennä hyvin, ilman kärsimyksiä? Niin, se meistä tuntuisi. Mutta ei Jumala ole luvannut meille helppoa elämää.

Mutta ei Jumala luvannutkaan Moosekselle, että vapautuminen Egyptistä hoituisi yksinkertaisesti. Jumala sanoi, että hän itse kovettaa faraon sydämen niin, ettei hän päästä kansaa lähtemään. **Mitähän israelilaiset ajattelivat, kun he kuulivat tästä ankarasta säännöstä? Kykenikö kansa luottamaan Jumalaan vaikeassa tilanteessa?**

**ESSI JA ELMERI**

**No, mites sinä, kykenetkö luottamaan Jumalaan vaikeissa tilanteissa?** Ehkä olet rukoillut jonkun vaikean tilanteen puolesta koulussa, mutta mikään ei näytä muuttuvan tai tilanne menee vain entisiä pahemmaksi. Kenties sinulla tai läheiselläsi on sairaus, eikä hän tunnu parane. Ehkä perhetilanteesi on muuttunut, vanhempasi ovat eronneet, etkä ymmärrä, miksi asiat eivät ole niin kuin ennen. Kun et ymmärrä, saatat ajatella, että en voi luottaa tuollaiseen Jumalaan, joka sallii minulle kärsimyksiä. Koet, ettei Jumala ei ole kiinnostunut sinusta. Muista tämä kohta: **San. 3:5 (Kuva 6, näkyviin, ääneen)** Jumala ei halua sinun luottavan omaan ymmärrykseesi, vaan Häneen. Toisessa paikassa Raamatussa Jumala sanoo: ”Minun ajatukseni eivät ole teidän ajatuksianne, eivätkä teidän tienne ole Minun teitäni” (Jes.55:8). **Jumalan tiet ovat aina oikeat ja parhaat, vaikkei ne ole aina sellaiset kuin itse haluaisit. Voit luottaa Häneen joka tilanteessa, niin hyvissä kuin huonoissa.**

Kun kansan olot huononi todella paljon, **Israelin johtajat, menivät turhautuneina faraon luokse, ja valittivat epäoikeudenmukaisesta kohtelusta.** Faarao oli raivoissaan! ”Laiskoja, te olette laiskoja. Menkää takaisin pelloille, tehkää työnne, kuten teitä on käsketty!”

**Kuva 7**

He olivat vihaisia ja masentuneita, kun he lähtivät palatsista. Ja luottamus Jumalaan oli koetuksella. He kohtasivat Mooseksen ja Aaronin, joita he syyttivät kärsimyksestään. **Miltähän Mooseksesta tuntui?** Hän toimi niin kuin Jumala sanoi, mutta farao ei vapauttanut kansaa, vaan kansa joutuu kärsimään entistä pahemmin. Ja Mooses sai oksakseen kaikki syytökset. Tuskallista varmasti. **Miksi israelilaiset syyttivät Moosesta, vaikkei hän ollut tehnyt mitään väärää?** He eivät ymmärtäneet, mitä oli tapahtumassa, ja kieltäytyivät luottamasta Jumalaan.Purkivat pahanolonsa ja kärsimyksensä Moosekseen ja Aaroniin.

Sunkin elämään voi tulla kipeitä muutoksia, joita on vaikea hyväksyä. Tai joskus sinä saatat joutua odottamaan pitkän aikaa rukousvastauksia Jumalalta. **Kuinka voit luottaa Jumalaan, kun et näe, kuinka Hän toimii?**

Muista ekaksi, että Jumala välittää sinusta aina, ja Hän pitää lupauksensa, tuntui sinusta miltä tuntui. Toiseksi, Jumalan ajatukset ei ole niin kun minun ja sinun ajatuksesi. Et voi aina ymmärtää, kuinka Jumala toimii. Epäilyksesi ja pelkosi tulevat viholliseltamme, joka ei halua sinun luottavan Jumalaan. Pyydä Jumalaa auttamaan sinua luottamaan Häneen. Pyydä Häntä antamaan sinulle kärsivällisyyttä odottaa, kunnes näet Hänen toimivan sinun parhaaksesi. Jumala rakastaa sinua niin paljon, ettei Hän koskaan voisi olla epäreilu sinua kohtaan, Hän ei koskaan tee virheitä elämässäsi. Voit luottaa Häneen silloinkin, kun et ymmärrä!

Mitä Mooses teki syytösten keskellä?

**Kuva 8**

Otti vastaan ihmisten syytökset ja puhui niistä Jumalalle, hän rukoili: **2. Moos. 5:22,23 Jumala ei moittinut Moosesta luottamuksen puutteessa.** Sillä ihminen saa olla heikko ja voimaton Jumalan edessä. **Sinäkin saat kertoa Jumalalle rukouksessa kaiken sen mikä ärsyttää, mikä pelottaa, mikä tuntuu epäreilulta ja senkin, ettet ymmärrä Jumalaa, etkä jaksa aina luottaa häneen. Jumala tahtoo kuunnella ja auttaa.**

**Jumala vastasi Mooseksellekin rohkaisten, että Mooses saa vielä nähdä, kuinka kansa pääsee vapauteen.** Jumala myös uudisti lupauksensa pelastaa kansansa ja käski Moosesta muistuttamaan kansaa, että Hän on heidän Jumalansa, joka pelastaa heidät orjuudesta ja vie heidät hyvään maahan. Kaikki näkevät Jumalan suuren voimani faraota vastaan, ja tulevat tietämään, että Hän on Jumala.

Mooses joutui nöyrtymään ottamaan vastaan toisten vihan, mutta sai myös vastaanottaa Jumalan rohkaisun.

**Jumala haluaa Sanansa kautta rohkaista myös sinua. Muista, Raamattu kertoo:**

1. Jumala on kaikkivaltias
2. Jumala on sinun pelastajasi, antaa syntisi anteeksi Jeesuksen tähden ja vie sinut kerran taivaaseen
3. Jumala tekee sen, minkä on sinulle luvannut
4. Muut ihmisetkin näkevät elämäsi kautta Jumalan voiman ja tulevat tietämään, että Raamatun Jumala on elävä Jumala.

**Kuva 9**

**Mooses kertoi kansalle, mitä Jumala oli sanonut, mutta silti he kieltäytyivät uskomasta.** He näkivät vain tuskansa ja raskaan työnsä, eikä Jumalan suunnitelmia. Meidän, minun ja sinunkin, on helpompi katsoa ja ajatella vaikeuksia, ja kipuja, epäoikeudenmukaisuutta, vaikka Jumala tänäänkin tahtoo sinun katsovan Jumalaan, joka voi ja tahtoo sinua auttaa. Jumala toimii silloinkin, kun sinä et jaksa uskoa, et näe Jumalan tekoja, etkä pysty itseäsi auttamaan.

Vaikka Mooses epäröi, Jumala rohkaisi heitä uudestaan luottamaan Häneen. Jumala sanoi: ”Mene sanomaan faraolle, että päästää minun kansani Egyptistä. Tuo sitten heidät pois sieltä.” **Mooses tiesi, että hänen ja Aaronin olisi toteltava Jumalaa, ja mentävä takaisin faraon luokse. Heidän tulee luottaa Jumalaan, huolimatta siitä, että he eivät ymmärtäneet, kuinka kansa voisi päästä vapauteen.**

**Kuva 10**

**Tee sinä samoin, luota Jumalaan, vaikket ymmärrä kaikkea ja muista tämä kohta: San. 3:5 (näkyviin, ääneen)**

**Ehkä sulla on nyt mielessä tilanne, jossa sinun tulee luottaa Jumalaan. Kerro siitä heti Jumalalle** Tunnusta, että Hän on Jumala, joka tietää mitä tekee ja pyydä Häntä auttamaan sinua, että voit luottaa Jumalaan, etkä omaan ymmärrykseesi.

Se, miten Jumala auttoi Moosesta ja Aaronia faraon luona, siitä jatkamme ensi kerralla.

**Lauseissa on havaittu virheitä.**

**Korjaa virheet kirjoittamalla oikea sana tai sanat viivalle.**

1. Mooseksen tehtävä oli viedä israelilaiset Egyptistä Espanjaan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Aaron kertoi kansalle, että Jumala oli valinnut Mooseksen vangitsemaan heidät.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mooses ja Aaron menivät Egyptin presidentin luokse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Faarao sanoi, ettei hän tunne Moosesta, eikä siksi päästä kansaa vapauteen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Faarao antoi israelilaisille paljon lisää lomaa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Israelin kansan johtajat kiittivät Moosesta ja Aaronia kärsimyksistään.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Syytösten keskellä Mooses lauloi Jumalalle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Jumala pilkkasi Moosesta ja lupasi, että hän saa vielä nähdä kansan pääsevän vapaaksi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kansa näki vain mukavan työnsä, eikä Jumalan suunnitelmia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mooseksen tuli luottaa Aaroniin, vaikkei ymmärtänyt, kuinka kansa voisi päästä vapaaksi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Osa sanoista on hieman epäselviä. Mitä niissä lukee?**

Saat sen selville, kun poimit sanasta kaikki muut paitsi b-kirjaimet

”Älä jätä eblbäbmbäbäbsbi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oman ybmbmbäbrbrbybkbsbebsbi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

varaan, vaan tbubrbvbaba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

koko sydämestäsi Hbebrbrbababn. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

” Sananl. 3:5

**Essi ja Elmeri Mooses tuo Jumalan viestin**

* **Ennen opetusta**

**Elmeri: Kuule, Essi, minä sitä en rukoile enää ikinä.**

Essi: Kuinka niin?

**Elmeri: Olen tullut siihen tulokseen, että Jumala ei auta kuitenkaan, vaikka kuinka pyytäisin. Pahentaa vaan tilanteita.**

Essi: Täh, mitä sä puhut? Kerro tarkemmin, mistä on kyse.

**Elmeri: Mun serkku on ollut jo pitkään tosi kipee. Sillä on aika vakava sairaus. Mä ja moni muukin on rukoillut sen puolesta, mutta sen sairaus vaan pahenee.**

Essi: Voi ei! Mut et kai oikeesti aio lopettaa rukoilemista?

**Elmeri: Miksi rukoilisin, jos se ei auta?**

Essi: Ehkä Jumalalla vaan on omat aikataulunsa ja suunnitelmansa asiassa.

**Elmeri: Ehkä, ehkä ei. Mä en ymmärrä, miksi Jumala sallii kipua ja tuskaa jollekin. Ei Jumala oikeesti varmaan edes välitä meistä ihmisistä.**

Essi: En minäkään ymmärrä moniakaan asioita, siitä mitä Jumala tekee tai on tekemättä. Mutta hän itse Raamatussa sanoo rakastavansa meitä ja tahtovansa meille hyvää.

**Elmeri: Eipä siltä tunnu. En mä jaksa aina vaan odottaa ja luottaa ja kärsiä…**

Essi: Entäs jos vielä kuitenkin rukoiltas ja pyydetään vielä muitakin rukoilemaan?

**Elmeri: Ei kai siitä mitään haittaakaan oo, mut mä oon sitä mieltä, että Jumala on epäreilu, kun toisia se auttaa heti ja toisia ei tunnu auttavan ollenkaan.**

Essi: Voi sua Elmeri! Meistä tuntuu milloin miltäkin, mutta onneksi Jumalan toiminta ei oo kiinni meidän tunteista.

**Elmeri: Minusta kyllä tuntuu, etten jaksais nyt kuunnella ees raamattuopetusta, mutta jospa kuitenkin aukaisen korvani ja suuntaan ne kohti Jumalan puhetta…**

Essi: Se varmasti kannattaa! Mä taidan nyt siis panna suuni kiinni, että sä kuulet paremmin.

**Essi ja Elmeri Mooses tuo Jumalan viestin**

* **opetuksen välissä**

Essi: Hmm. mä luulen, että israelilaiset luottivat Jumalaan, sillä hehän uskoivat Moosesta, kun hän kertoi heille, että Jumala vapauttaa heidät sieltä orjuudesta.

**Elmeri: Tai sit ne oli niin kuin minä; ärsyyntyneitä ja vihaisia Jumalalle, kun hän lupaa auttaa, mut tilanteet vaan huononee.**

Essi: No, voihan se olla niinkin… Se selviää sillä, että kuunnellaan, mitä meille kerrotaan.

**Essi ja Elmeri Mooses tuo Jumalan viestin**

* **opetuksen jälkeen**

Essi: Eipä ollut helppoa Mooseksella ja Israelin kansallakaan. Kovasti koeteltiin heidänkin luottamusta Jumalaan. Ja varmaan heistä tuntui todella pahalta.

**Elmeri: Aika hurjaa se oli, että Jumala lupasi heille vapautuksen orjuudesta, mutta farao vaan lisäsikin heidän työtään ja ahdistustaan.**

Essi: Niinähän säkin kerroit, että ootte rukoilleet paljon sen sun serkkusi puolesta ja luottaneet, että Jumala auttaa, mutta sairaus vaan pahenee.

**Elmeri: Totta! Mut mä muistan kuulleeni, että Israelin kansakin lopulta pääsi vapauteen, vaikka alkuun tuntuu aivan toivottomalta… joten voiskohan olla niin, että serkkunikin saa vielä avun?**

Essi: Mä uskon, että tavalla tai toisella Jumala serkkuasi auttaa. Jäikö sulle mieleen, mitä kannattaa muistaa, kun tuntuu, ettei Jumala kuule eikä auta?

**Elmeri: Ainakin se, että Jumalan suunnitelmat ja aikataulut ei ole samanlaisia kuin meidän. Mä kun oon tällainen hätähousu ja herkkä valittamaan…**

Essi: Niin mäkin usein oon. Sen kun aina myös muistais, että Jumala rakastaa ja tekee aina sen, minkä on luvannut, vaikken minä Jumalan ajatuksia aina ymmärtäisikään.

**Elmeri: Kehotettiinhan meitä, ettei tule jättää asioita meidän oma ymmärryksemme varaan, vaan luottaa täysin Jumalaan.**

Essi: Mutta se on välillä niin kauhean vaikeaa.

**Elmeri: Onneks Jeesus auttaa meitä siinä! Mut Essi, rukoilethan sen mun serkun puolesta! Ja minunkin puolesta!**

Essi: Jeps! Se on etuoikeus, että saan rukoilla toisten puolesta.

**Elmeri: Mä tahdon uskoa, että Jumala auttaa mun serkkua ja monet ihmiset saa vielä nähdä Jumalan voiman ja tulevat tietämään, että Jumala ihan oikeesti on elävä Jumala, johon kannattaa uskoa.**

Essi: Ihan mahtavaa, että Elmeri sun ajatukses muuttui tuon raamatunkertomuksen myötä.

**Elmeri: Jeesus tekee ihmeitä myös minun kohdalla! Ja mä todella tahdon luottaa, että tapahtui niin tai näin, niin kaikki on Jumalan kädessä ja että hän johtaa kaiken parhain päin…**

Essi: Jes, eiköhän me opetella Jumalaan luottamista yhdessä!